Räikkönen emellett még a brit, a kanadai és a német nagydíjon lett harmadik, az olasz nagydíjon második. Montoya legjobb helyezése ebben az évben monacói második helye volt. Montoya az amerikai nagydíj rajtjánál kiütötte csapattársát, és mindketten kiestek. A verseny után elbocsátották a csapattól. Montoya a McLarennel együtt a Formula–1-et is elhagyta. Helyére a csapat tesztversenyzőjét, Pedro de la Rosát ültették be, aki a magyar nagydíjon második lett. A 2006-os olasz nagydíjon ismertté vált, hogy a visszavonuló Schumacher helyén 2007-ben Kimi Räikkönen versenyez majd a Ferrarinál. Räikkönen az ötödik helyen zárta utolsó versenyét a McLarennel Brazíliában. Az összetett bajnokságban Räikkönen az 5., de la Rosa a 11. helyen, míg Montoya a 8. helyen végzett.